CELEX: 62014TN0636
Language: bg
Date: 2014-08-27 00:00:00
Title: Дело T-636/14: Жалба, подадена на 27 август 2014 г.  — Италия/Комисия

3.11.2014   
            
            
               BG
            
            
               Официален вестник на Европейския съюз
            
            
               C 388/20
            
         Жалба, подадена на 27 август 2014 г. — Италия/Комисия
   (Дело T-636/14)
   2014/C 388/24
   Език на производството: италиански
   
      Страни
   
   
      Жалбоподател: Италианска република (представители: P. Gentili, avvocato dello Stato, G. Palmieri)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Обявата за свободно работно място за поста на директор на Центъра за преводи за органите на Европейския съюз (Люксембург), функционална група AD, степен 14, (COM/2014/10356), публикувана в Официален вестник на Европейския съюз C 185 A от 17 юни 2014 г.,
               
            
         
               —
            
            
               да осъди Комисията да заплати съдебните разноски.
            
         
      Правни основания и основни доводи
   
   Настоящата жалба е насочена срещу горепосочената обява доколкото кандидатурите трябва задължително да бъдат представени на английски, френски или немски език. В подкрепа на жалбата си, жалбоподателят излага две основания.
   
               1.
            
            
               Първото основание е нарушение на член 18 и член 24, четвърта алинея ДФЕС, на член 22 от Хартата на основните права на Европейския съюз, на членове 1 и 2 от Регламент № 1/58, и на член 1г, точки 1 и 6 от Правилника за длъжностните лица (приложим по аналогия за срочно наетите служители, до които се отнася обжалваната обява)
               
                           —
                        
                        
                           В това отношение се твърди, че с препращането към уебсайта на Комисията, който съдържа такова изискване, обявата налага на кандидатите да представят автобиографията си и мотивационното писмо задължително на английски, френски или немски език, вместо на който и да било от езиците на Съюза.
                        
                     
         
               2.
            
            
               Второто основание е нарушение на принципите на защита на оправданите правни очаквания и на лоялно сътрудничество (член 4, параграф 3 ДФЕС)
               
                           —
                        
                        
                           В това отношение се твърди, че по време на изготвянето на разглежданата обява Комисията уверила изрично италианското правителство, че посочената езикова дискриминация е била отстранена, на което противоречи поведението на Комисията при изготвянето на разглежданата обява и при определянето на правилата за функциониране на уебсайта, към който същата препраща за представяне на кандидатурите.